|  |  |
| --- | --- |
| Puolustusministeriö |  |
| Lainvalmistelu- ja oikeusyksikkö |
|  |
| PL 31 |
| 00131 HELSINKI |
|  |

PLM:n lausuntopyyntö asiassa VN/675/2018-SAAP-8/28.6.2018

|  |
| --- |
| PÄÄESIKUNNAN LAUSUNTO LUONNOKSESTA HALLITUKSEN ESITYKSEKSI LAIKSI SAAMELAISKÄRÄJISTÄ ANNETUN LAIN MUUTTAMISEKSI |

**Lausuntopyyntö**

Puolustusministeriön hallintopoliittisen osaston lainvalmistelu- ja oikeusyksikkö on viiteasiakirjalla pyytänyt lausuntoa oikeusministeriön asettaman toimikunnan valmistelemasta luonnoksesta hallituksen esitykseksi laiksi saamelaiskäräjistä annetun lain muuttamiseksi.

**Lausunto**

Pääesikunnan lausunto on valmisteltu oikeudellisella osastolla, joka toteaa esitysluonnoksesta seuraavaa:

Saamelaiskäräjien tehtävänä on nykyisen lain mukaan hoitaa saamelaisten omaa kieltä ja kulttuuria sekä heidän asemaansa alkuperäiskansana koskevat asiat. Lakiin esitetään lisättäväksi myös tehtävä edistää saamelaisten alkuperäiskansaoikeuksien toteutumista.

Toimikunnan valmistelemassa luonnoksessa ei esitetä muutoksia saamelaiskäräjistä annetun 4 §:n säännökseen, jossa on määritelty saamelaisten kotiseutualue käsittämään Enontekiön, Inarin ja Utsjoen kunnat sekä Sodankylän kunnassa sijaitsevan Lapin Paliskunnan alueen. Puolustusvoimien joukko-osastoista Jääkäriprikaati sijaitsee Sodankylässä kotiseutualueen eteläpuolella. Toimikunnan nyt valmistelema ehdotus ei siten aiheuttaisi muutoksia saamen kielilain (1086/2003) 2 §:ssä lueteltuihin viranomaisiin, joihin lakia sovelletaan. Puolustusvoimien toiminnassa saamelaisten kielelliset oikeudet on otettu huomioon mm kutsuntoja koskevissa kuulutuksissa sekä itse kutsuntatilaisuuksissa.

Saamelaiskäräjälakiin esitetyt muutokset ovat pääosin menettelyllisiä ja hallinnollisia, joten pääesikunnalla ei ole niistä erityistä lausuttavaa.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

|  |
| --- |
| Puolustusvoimien asessorin sij. |
| Varatuomari | Laura Ruotsalainen |
|  |
|  |
| Sektorijohtaja sotilaslakimies |
| Varatuomari | Immo Seppänen |
|  |

 |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET |       |

|  |  |
| --- | --- |
| JAKELU |  |

|  |  |
| --- | --- |
| TIEDOKSI | Christel Hägglund, Pääesikunta Oikeudellinen osasto |